CELEX: 62020CN0027
Language: el
Date: 2020-01-21 00:00:00
Title: Υπόθεση C-27/20: Αίτηση προδικαστικής αποφάσεως την οποία υπέβαλε το tribunal de grande instance de Rennes (Γαλλία) στις 21 Ιανουαρίου 2020 — PF, QG κατά Caisse d’allocations familiales d’Ille et Vilaine (CAF)

23.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/21
            
         
      Αίτηση προδικαστικής αποφάσεως την οποία υπέβαλε το tribunal de grande instance de Rennes (Γαλλία) στις 21 Ιανουαρίου 2020 — PF, QG κατά Caisse d’allocations familiales d’Ille et Vilaine (CAF)
      (Υπόθεση C-27/20)
      (2020/C 95/25)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de grande instance de Rennes
      
         Διάδικοι στην υπόθεση της κύριας δίκης
      
      
         Προσφεύγοντες: PF, QG
      
         Καθού: Caisse d’allocations familiales d’Ille et Vilaine (CAF)
      
         Προδικαστικό ερώτημα
      
      Έχει το δίκαιο της Ένωσης, και ιδίως τα άρθρα 20 και 45 της Συνθήκης για τη Λειτουργία της Ευρωπαϊκής Ένωσης, καθώς και τα άρθρα 4 του κανονισμού 883/2004 (1) και 7 του κανονισμού 492/2011 (2), την έννοια ότι αντιτίθενται σε εθνική διάταξη, όπως το άρθρο R 532-3 του κώδικα κοινωνικής ασφάλισης, η οποία ορίζει ως ημερολογιακό έτος αναφοράς για τον υπολογισμό των οικογενειακών επιδομάτων το προτελευταίο έτος που προηγείται της περιόδου καταβολής, η εφαρμογή της οποίας έχει ως αποτέλεσμα, σε περίπτωση σημαντικής αύξησης των εισοδημάτων του δικαιούχου σε άλλο κράτος μέλος της Ένωσης την οποία διαδέχεται μείωση των εισοδημάτων του κατόπιν της επιστροφής του στο κράτος μέλος προέλευσης, το να στερηθεί εν μέρει ο εν λόγω δικαιούχος το δικαίωμα είσπραξης οικογενειακού επιδόματος, εν αντιθέσει με τους κατοίκους του εν λόγω κράτους μέλους οι οποίοι δεν άσκησαν το δικαίωμά τους ελεύθερης κυκλοφορίας;
      
         (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ 2004, L 166, σ. 1).
      
         (2)  Κανονισμός (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ 2011, L 141, σ. 1).